Ron Clarke
Store norske leksikon,Sport og spill,Friidrett,Løp
Ron Clarke var en friidrettsutøver fra Australia som i 1960-årene satte 17 offisielle verdensrekorder på åtte langdistanser, fra 2 engelske mil til 20 000 meter, og holdt en periode rekorden på sju av distansene samtidig.
Verdensrekord på Bislett Ti av rekordene ble satt 1965, da han også ble førstemann under 28 min på 10 000 meter ved å løpe på 27.39,4 på Bislett. Dette var en forbedring av hans gamle rekord med over et halvt minutt (28.15,6 i 1963).1965 satte han også tre rekorder på 5000 meter og i 1966 ny rekord i Stockholm med 13.16,6. Rekordene på 5000 og 10 000 meter stod til 1972. 5000 meter: 13.16,6 (1966) 10 000 meter: 27.39,4 (1965)  Maraton: 2.20.26 (1964) OL-medalje Clarkes eneste OL-medalje er bronse på 10 000 meter 1964, selv om han var blant de største favorittene både i 1964 og i 1968. I OL i Mexico 1968 var han hemmet av den tynne luften og endte som nummer 5 og 6 på langdistansene. Under OL i Melbourne 1956 tente han den olympiske ild. Utmerkelser Clarke ble i 1966 tildelt MBE i det britiske imperiet. Han ble ordfører i Gold Coast i Queensland i 2004, en rolle han hadde til 2012. I 1985 ble Clarke valgt inn i Sport Australia Hall of Fame. Les mer i Store norske leksikon friidrett langdistanseløp utvikling av verdensrekordene i friidrett